आदर्श विद्यालयों में आधारभूत सुविधाएं विकसित करें
निस्पादन समिति की बैठक में कलेक्टर ने कहा
करौली|कलेक्टरविक्रमसिंह ने कहा कि कार्य योजना तैयार कर जिले में आदर्श विद्यालयों में आधारभूत सुविधाएं विकसित करें। कलेक्टर आदर्श विद्यालयों से संबंधित जिला निस्पादन समिति की बैठक में अधिकारियों को संबोधित कर रहे थे। उन्होंने कहा कि जिला निस्पादन समिति की बैठक प्रत्येक माह आयोजित की जाए। आदर्श विद्यालयों के विकास के लिए विद्यालय विकास कोष से राशि का उपयोग लें। जिले के 30 विद्यालयों को प्रत्येक ब्लाॅक वाइज पांच-पांच विद्यालयों का चयन कर आदर्श विद्यालयों में मूलभूत सुविधाएं मुहैया कराते हुए विकसित किए जाएं। विद्यालयों में पेयजल, शौचालय, खेल मैदान आदि सुविधाएं विकसित की जाएं।
कलेक्टर विक्रमसिंह ने विद्यार्थियांं की समय-समय पर शैक्षणिक स्तर की जांच के लिए मूल्यांकन किए जाने के साथ-साथ स्वयं पठन के लिए बच्चों को प्रेरित करने की बात कही। उन्होंने विद्यालय विकास के लिए जनसहयोग एवं भामाशाहों की मदद लेने की बात पर बल दिया तथा विद्यालय विकास कोष, छात्र विकास कोष की राशि का 31 मार्च तक अनिवार्य रूप से व्यय करते हुए विद्यालयों में बिजली, पानी, कक्षा कक्षों का निर्माण, फर्नीचर, दरी-पट्टी एवं मरम्मत कार्यों को प्राथमिकता से करवाया जाए। जिला शिक्षा अधिकारी पीआर सैनी ने विभाग में 136 विद्यालय परिसर एकीकरण की प्रक्रिया के तहत रिक्त पडे हुए उन्हें आंगनबाडी केन्द्रों के लिए किराये पर दिए जाने के लिए सुझाव दिया, जिससे विभाग में आय प्राप्त हो सके। उन्होंने विभागीय योजना की जानकारी देते हुए बताया कि ट्रांसफर बाउचर योजना में जिले में 5 किमी से अधिक दूरी से अध्ययन के लिए आने वाली 158 छात्राओं को 20 रुपए प्रति दिन के हिसाब से राशि दी जा रही है तथा जिले में कक्षा 9 से 12 तक की सभी छात्राओं को साईकिल वितरित की जा चुकी है। उन्होंने बताया कि सभी शिक्षकों को कम्प्यूटर का ज्ञान के लिए आरकेसीएल के माध्यम से प्रशिक्षित किया जा रहा है। उन्होंने बच्चों में पढाई के साथ-साथ खेलों के प्रति रूचि जाग्रत करने तथा पुस्तकालयों का उपयोग करने का अधिकारियों को सुझाव दिए। इस अवसर पर सीईओ जिला परिषद महेन्द्र लोढा, एसीईओ एनके स्वर्णकार, सीएमएचओ डाॅ. रामरूप मीना, जिला शिक्षा अधिकारी प्रारंभिक शिवचरण मीना सहित संबंधित विभाग के अधिकारी उपस्थित थे।
बीससूत्रीय कार्यक्रम के निर्धारित लक्ष्यों को समय पर करें पूरा
करौली|कलेक्टरविक्रम सिंह ने कहा है कि अधिकारी अपने विभाग द्वारा निर्धारित बीस सूत्रीय कार्यक्रम के लक्ष्यों को समय पर पूरा कराना सुनिश्चित करें। कलेक्टर सोमवार को बीस सूत्रीय कार्यक्रम की समीक्षा बैठक में अधिकारियों को आवश्यक दिशा निर्देश दे रहे थे। कलेक्टर ने कहा कि जलदाय, विद्युत, ग्रामीण विकास, चिकित्सा, महिला बाल विकास विभाग के अधिकारियों को कार्यो को समय पर पूरा करने के निर्देश किए। जिसमें किसी भी प्रकार की ढिलाई बर्दाश्त नहीं की जाएगी। इसके लिए कार्य योजना के साथ कार्य करें। उन्होंने स्वच्छ भारत मिशन के तहत सफाई एवं शौचालयों के निर्माण एवं मरम्मत कार्य को समय पर पूरा कराने निर्देश दिए। बैठक में सहायक निदेशक सांख्यिकी रामराज मीना ने विभागवार प्रगति के बारे में विस्तार से बताया। बैठक में अधीक्षण अभियंता सानिवि जेपी यादव, विद्युत जेआर मीना, जलदाय सीताराम मीना, कोषाधिकारी नरेन्द्र सिंह, सीएमएचओ डाॅ. रामरूप मीना जिला रसद अधिकारी रामसिंह मीना सहित संबंधित विभागों के अधिकारी उपस्थित थे।
hin_Deva hin_Deva hin_Deva hin_Deva hin_Deva hin_Deva